
 Z A P I S N I K
12. sjednice Vijeća Mjesnog odbora Poljanice,

održane 25. svibnja  2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.

Vijeće jednoglasno prihvaća tekst zapisnika 11. sjednice Vijeća, održane dana 27. travnja 2022.
Na prijedlog predsjednice Vijeće  jednoglasno utvrđuje:
D N E V N I   R E D
1. Prijedlog za postavljanje zaštitnih stupića na području Mjesnog odbora Poljanice– donošenje zaključka;

2. Sanacija i krpanje rupa i ulegnuća u asfaltu na području Mjesnog odbora Poljanice – donošenje zaključka;

3. Sanacija oštećene staklene stijene na nadstrešnici autobusnog stajališta u ulici Klin – donošenje zaključka;

4. Prijedlog za postavljanje prometnog znaka „slijepa ulica“ na početku ulice Budrovečki put  - donošenje zaključka;

5. Zamjena  osušenih stabala u ulici Klin – donošenje zaključka;

6. Iscrtavanje parkirališnih mjesta na području Mjesnog odbora Poljanice – donošenje zaključka;
7. Zahtjev za jednokratno korištenje prostora mjesne samouprave, Dubrava 203 – Kasunić Kekanović – donošenje zaključka;
8. Pitanja, prijedlozi i obavijesti.
Ad 1. 
Prijedlog za postavljanje zaštitnih stupića na području MO Poljanice

Predsjednica je  članove Vijeća upoznala sa potrebom postavljanja zaštitnih aluminijslih stupića na nogostupu, lokacija Prve Poljanice kod k.br. 9 i raskrižje ulica I i III Poljanice. Postavljanje stupića traži se radi sigurnosti pješaka i djece na putu prema školi, te neometanog kretanja nogostupom obzirom da na toj lokaciji vozači svakodnevno voze i nepropisno parkiraju automobile.
Vijeće jednoglasno donosi
ZAKLJUČAK
I/ Predlaže se postavljanje zaštitnih stupića na sljedećim lokacijama:

· kod pješačkog prijelaza I. Poljanice, smjer istok- zapad 

· kod pješačkog prijelaza III. Poljanice, smjer jug-sjever

· na nogostupu – križanje Božjakovinske ulice i III.Poljanica, smjer prema I.Poljanicama

II/ Gore navedeno predlaže se radi  sigurnosti svih sudionika u prometu, posebno pješaka.
Ad 2. Sanacija i krpanje udarnih rupa i ulegnuća u asfaltu na području Mjesnog odbora Poljanice.

Vijeće MO Poljanice je razmotrilo prijedlog vijećnice Ingrid Grgić da se izvrši sanacija ulegnuća u asfaltu i udarnih rupa na području MO Poljanice.
Vijeće jednoglasno donosi

ZAKLJUČAK
I. Predlaže se sanacija ulegnuća i udarnih rupa na području Mjesnog odbora Poljanice i to na sljedećim lokacijama:

- Ulica Antolovečki put, dvorišna strana zgrade k.br. 5-7 - ispred garaža

- ugao ulice Antolovečki put i Božjakovinske ulice 

II.
Gore navedeno predlaže se radi sprečavanja zadržavanja oborinskih voda.

Ad. 3. Sanacija oštećene staklene stijene na nadstrešnici autobusnog stajališta u ulici Klin
Na osnovu izvida na terenu i utvrđenog oštećenja nadstrešnice na autobusnom stajalištu u ulici Klin, ispred DV Medo Brundo, a radi ugrožavanja sigurnosti prolaznika

Vijeće jednoglasno donosi

ZAKLJUČAK
I. Predlaže se hitna sanacija oštećene nadstrešnice na autobusnom stajalištu linije 210, ulica Klin, kod Dječjeg vrtića Medo Brundo.

II. Gore navedeno predlaže se radi sigurnosti korisnika navedene nadstrešnice te prolaznika.

Ad.4. Prijedlog za postavljanje prometnog znaka „slijepa ulica“ na početku ulice Budrovečki put  
Vijeće je razmotrilo zahtjev stanovnika ulice Budrovečki put da se na početak ulice postavi prometni znak „ slijepa ulica „ kako bi se osigurala sigurnost prometa u ulici i onemogućilo parkiranje,  osim stanarima ulice.
Vijeće jednoglasno donosi 
ZAKLJUČAK
Predlaže se postavljanje prometnog znaka „slijepa ulica„ na ulazu u ulicu Budrovečki put.
Ad. 5. Zamjena osušenih stabala u ulici Klin 
Terenskim izvidom utvrđeno je da su se osušila posađena mlada stabla duž ulice Klin, te ih je potrebno zamijeniti novim sadnicama.

Vijeće jednoglasno donosi
ZAKLJUČAK
Predlaže se zamjena postojećih osušenih stabala novim sadnicma duž ulice Klin i to na slijedećim lokacijama:
- između kbr. 8 i 1. Novoselskog odvojka,

- između 1. i 2. Novoselskog odvojka 
- između 4. i 5. Novoselskog odvojka

Ad. 6. Iscrtavanje (postojećih) parkirališnih mjesta na području Mjesnog odbora Poljanice

Vijeće je razmotrilo prijedlog vijećnice Ingrid Grgić da se na području MO Poljanice iscrtaju već ranije označena parkirališna mjesta iz razloga što su uslijed dugog vremena i vremenskih prilika gotovo sve crte neuočljive.
Vijeće jednoglasno donosi

ZAKLJUČAK
Predlaže se ponovno iscrtavanje postojećih parkirališnih mjesta na području Mjesnog odbora Poljanice, uključujući parkirališna mjesta za osobe s invaliditetom, a sve zbog njihove trenutne slabe uočljivosti.
Ad. 7.  Zahtjev za jednokratno korištenje prostora mjesne samouprave, Dubrava 203 – Kasunić Kekanović 
Vijeće je razmotrilo zahtjev za jednokratno korištenje prostora mjesne samouprave koji je podnijela gospođa Anita Kasunić Kekanović.
Vijeće jednoglasno donosi
ZAKLJUČAK
Odobrava se jednokratno korištenje prostora mjesne samouprave gospođi Aniti Kasunić Kekanović, dana 02.07.2022. godine u terminu od 14,00 – 21,00 sat – proslava dječjeg rođendana.
Ad. 8. Pitanja, prijedlozi i obavijesti
Predsjednica Vesna Kotarac informirala je vijećnika o svim aktivnostima koje su se odvijale u vremenu od protekle sjednice:

- informacija o provođenju očevida vezano za zbrinjavanje otpada sukladno zahtjevima stanara zgrada koji nemaju dovoljno prostora u smetlarnicima, dogovor za lokacije na koje će se postaviti boksovi

- informacija sa sastanka održanog dana 19.05.2022. sa predsjednikom GČ Gornja Dubrava,voditeljima podružnica ZG Holdinga i predsjednicima MO Gornje Dubrave

- pritužba stanara 5. Poljanica zbog prolaska i nepropisnog parkiranja vozila na požarnim prilazima uz zgrade – dogovoreno da se obavi očevid do sljedeće sjednice
- informacija o produženju ugovora domarima do konca 2022. godine

- informacija o usmenom upitu Udruge „Krug prijatelja Brune Groninga„ za povremeno korištenje prostora mjesne samouprave - nakon uvida u raspored korištenja prostora, dogovoreno da će se nadležnu osobu Udruge obavijestiti da nema slobodnih termina u traženom vremenu svaka tri tjedna od 18,30 do 21,20 sati.
Dovršeno u 19,30 sati

KLASA:024-08/22-003/1072

URBROJ:251-13-11-5-22-2

U Zagrebu, 25. svibnja 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
